Title: ДО
Author: User
Last saved by: Ivanka G. Radoykova

Изх.№ И-РД-ОбС-177/13.06.2024г.                            ОбС-Пр-194/18.06.2024 г.
ДО
ОБЩИНСКИЯ СЪВЕТ

Т Р О Я Н

П Р Е Д Л О Ж Е Н И Е
от ДОНКА * МИХАЙЛОВА –
кмет на община Троян

Относно: Продажба на недвижим имот – общинска собственост с идентификатор
                  73198.454.14 по кадастралната карта на гр.Троян

УВАЖАЕМИ ОБЩИНСКИ СЪВЕТНИЦИ,

Община Троян е собственик на поземлен имот с идентификатор 73198.454.14 с площ от 192 кв.м., трайно предназначение на територията „Земеделска“, с начин на трайно ползване „Ливада“, м.Райковско, по кадастралната карта на гр.Троян.
За поземленият имот е подадено заявление с вх. №З-РД-197/ 01.03.2024 год. за закупуване от Боряна Стефанова, която е собственик на съседния имот с идентификатор 73198.454.5, което ще улесни достъпа и ще окрупни имота им. 
Данъчната оценка на описания по-горе общински имот е в размер на 1544,80 лв.
Пазарната оценка на имота, изготвена от независим оценител на имоти, е в размер на 2688 лв.
Предвид на изложеното, Общинската администрация предлага на Вашето внимание следния
П р о е к т   з а   р е ш е н и е:

І. На основание чл.21, ал.1, т.8 от Закона за местното самоуправление и местната администрация, чл.8, ал.9 от Закона за общинската собственост и чл.5, ал.2 от Наредба №11 за реда за придобиване, управление и разпореждане с общинско имущество, Общинският съвет – Троян актуализира Програмата за управление и разпореждане с имотите - общинска собственост в Община Троян през 2024 год., както следва:
	Допълва точка IІI – “Описание на имотите, които общината има намерение да предложи за предоставяне под наем, за продажба, за внасяне като непарична вноска в капитала на търговските дружества, за учредяване на ограничени вещни права или за предоставяне на концесия”, като:
В Раздел Б – “Имоти, които общината има намерение да продаде”, създава нова точка 27 със следния текст:
„Поземлен имот с идентификатор 73198.455.1 с площ от 668 кв.м., трайно предназначение на територията „Земеделска“, с начин на трайно ползване „Ливада“ по кадастралната карта на гр.Троян.“
II. На основание чл.21, ал.1, т.8 от Закона за местното самоуправление и местната администрация, чл.35, ал.1 от Закона за общинската собственост, чл.30, ал.1, т.1, чл.31, чл.67, ал.1 от Наредба №11 за реда за придобиване, управление и разпореждане с общинско имущество, Общинският съвет – Троян реши:

Да се извърши продажба на поземлен имот с идентификатор 73198.454.14 с площ от 192 кв.м., трайно предназначение на територията „Земеделска“, с начин на трайно ползване „Ливада“, м.Райковско, по кадастралната карта на гр.Троян, при начална тръжна цена, определена от оценител на имоти, в размер на 2 688 лв.
III. Възлага на кмета на община Троян да организира и проведе публичен търг за продажба на имота по т.І.

С уважение,

ДОНКА МИХАЙЛОВА /п/
Кмет на Община Троян

* - данните са заличени на основание чл.6, т.1, б. „Д”, предложение второ от Регламент (ЕС) 2016/679 на Европейския парламент и на Съвета от 27 април 2016 година, относно защитата на физическите лица във връзка с обработването на лични данни и относно свободното движение на такива данни.